*2. melléklet a …./2016. (III. 24.) KÖKT határozathoz*

**KÖZBESZERZÉSI DOKUMENTUMOK**

**„Telefonos rendszer kiépítése, üzemeltetése és vezetékes távközlési szolgáltatás nyújtása keretszerződés keretében” tárgyú közbeszerzési eljárás**

**2016**

**Jelen közbeszerzési dokumentumok a Kbt. 57. § (1) bekezdésében foglaltaknak megfelelően tartalmazzák:**

* útmutató az ajánlattevők számára (I.),
* az ajánlat részeként benyújtandó igazolások, nyilatkozatok jegyzékét (II.),
* az ajánlott igazolás- és nyilatkozatmintákat (III.),
* a szerződéses feltételek (IV.)
* műszaki leírás (V.)
1. **ÚTMUTATÓ AZ AJÁNLATTEVŐKNEK**

**Jelen közbeszerzési eljárásra a 2015. évi CXLIII. törvény (továbbiakban: Kbt.) rendelkezései az irányadóak.**

1. **Közös ajánlattétel**

*Kbt. 35. §(1) „Több gazdasági szereplő közösen is tehet ajánlatot vagy nyújthat be részvételi jelentkezést.*

*(2) Az (1) bekezdés szerinti esetben a közös ajánlattevők vagy részvételre jelentkezők kötelesek maguk közül egy, a közbeszerzési eljárásban a közös ajánlattevők vagy részvételre jelentkezők nevében eljárni jogosult képviselőt megjelölni.*

*(3) A közös ajánlattevők vagy részvételre jelentkezők csoportjának képviseletében tett minden nyilatkozatnak egyértelműen tartalmaznia kell a közös ajánlattevők vagy részvételre jelentkezők megjelölését.*

*(4) Ahol e törvény az ajánlatkérő számára az ajánlattevők vagy részvételre jelentkezők értesítését írja elő, valamint a kiegészítő tájékoztatás megadása [56. §], a hiánypótlás [71. §], a felvilágosítás [71. §] és indokolás [72. §] kérése esetében az ajánlatkérő a közös ajánlattevőknek vagy közös részvételre jelentkezőknek szóló értesítését, tájékoztatását, illetve felhívását a (2) bekezdés szerinti képviselőnek küldi meg.*

*(5) Amennyiben az ajánlatkérő ajánlati biztosíték nyújtását [54. §] írja elő, a közös ajánlattevőknek a biztosítékot elegendő egyszer rendelkezésre bocsátaniuk. Az ajánlati kötöttségnek bármelyik közös ajánlattevő részéről történt megsértése [54. § (4) bekezdése] esetén a biztosíték az ajánlatkérőt illeti meg.*

*(6) A közös ajánlattevők a szerződés teljesítéséért az ajánlatkérő felé egyetemlegesen felelnek.*

*(7) A közös ajánlatot vagy részvételi jelentkezést benyújtó gazdasági szereplők személyében az ajánlattételi vagy több szakaszból álló eljárásban a részvételi határidő lejárta után változás nem következhet be.*

*(8) Az ajánlatkérő a közbeszerzési eljárásban történő részvételt nem kötheti gazdálkodó szervezet alapításához.”*

Az ajánlattevő vagy részvételre jelentkező ugyanabban a közbeszerzési eljárásban

a) nem tehet másik ajánlatot más ajánlattevővel közösen, illetve nem nyújthat be másik részvételi jelentkezést más részvételre jelentkezővel közösen,

b) más ajánlattevő alvállalkozójaként nem vehet részt,

c) más ajánlattevő szerződés teljesítésére való alkalmasságát nem igazolhatja [Kbt. 65. § (7) bekezdés].

1. **Értelmező rendelkezések**

*alvállalkozó:*az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

a) azon gazdasági szereplőt, amely tevékenységét kizárólagos jog alapján végzi,

b) a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

c) építési beruházás esetén az építőanyag-eladót;

A nyertes ajánlattevő legkésőbb a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

*gazdasági szereplő*: bármely természetes személy, jogi személy, egyéni cég vagy személyes joga szerint jogképes szervezet, vagy ilyen személyek vagy szervezetek csoportja, aki, illetve amely a piacon építési beruházások kivitelezését, áruk szállítását vagy szolgáltatások nyújtását kínálja.

*üzleti titok*

Kbt. 44. § (1) A gazdasági szereplő az ajánlatban, részvételi jelentkezésben, hiánypótlásban, valamint a 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

(2) Az (1) bekezdés alkalmazásában a gazdasági szereplő nem nyilváníthatja üzleti titoknak különösen

a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

c) az ajánlattevő, illetve részvételre jelentkező által az alkalmasság igazolása körében bemutatott

ca) korábban teljesített közbeszerzési szerződések, illetve e törvény szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak,

e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak.

(3) A gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a 76. § szerinti értékelési szempont alapján értékelésre kerül, de az ezek alapjául szolgáló - a (2) bekezdés hatálya alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

(4) Ha a gazdasági szereplő meghatározott információk, adatok üzleti titokká nyilvánítása során az (1)-(3) bekezdésben foglaltakat nem tartotta be, az ajánlatkérő hiánypótlás keretében köteles felhívni az érintett gazdasági szereplőt a megfelelő tartalmú dokumentum benyújtására.

1. **A Kbt. 73. § (4) bekezdés szerinti tájékoztatás:**

Az adózásra, a környezetvédelemre, az egészségvédelemre és a fogyatékossággal élők esélyegyenlőségére, a munkavállalók védelmére és a munkafeltételekre vonatkozó kötelezettségekről ajánlattevő tájékoztatást kaphat az alábbi elérhetőségeken:

**Az érintett hatóságok központi elérhetőségei:**

A foglalkoztatáspolitikáért felelős miniszter által vezetett minisztérium

* Munkavédelmi és munkaügyi főigazgató-helyettes
E-mail: MMI\_foigazgato-helyettes@lab.hu
Telefon: (06 1) 433-0402
Fax: (06 1) 433-0455
* Munkaügyi Főosztály
E-mail: munkaugyi-foo@lab.hu
Telefon: (06 1) 433-0391
Fax: (06 1) 433-0457
* Munkavédelmi Főosztály
1086 Budapest, Szeszgyár u. 4.
E-mail: munkavedelmi-foo@lab.hu
Telefon: (06 1) 299-9090
Fax: (06 1) 299-9093
* Munkahigiénés és Foglalkozás- egészségügyi Főosztály
1096 Budapest, Nagyvárad tér 2.
E-mail: titkarsag@omfi.hu
Telefon: (06 1) 459-3050
Fax: (06 1) 459-3059
* Munkavédelmi Tanácsadó Szolgálat

Ingyenes (zöld) telefonszám: 06-80-204-292

* Hatósági nyilvántartás:

Ingyenes (zöld) telefonszám 06-80-204-667

* a területi kirendeltségek elérhetőségek az alábbi internet-címen találhatók:

 http://www.ommf.gov.hu/index.html?akt\_menu=206

* **ÁNTSZ:** 1097 Budapest, Albert Flórián út 2-6., levélcím: 1437 Budapest, Pf. 839. tel.: 06-1-476-1100, fax: 06-1-476-1390, zöld szám: 06-80-204-264, a megyei és városi intézetek elérhetősége a www.antsz.hu internet-címen találhatók
* **MBH:** 1051 Budapest, Arany János u. 25. tel.: 06-1-301- 2900, fax: 06-1-301-2904, zöld szám: 06-80-204-258, a területileg illetékes bányakapitányságok elérhetősége a http://www.mbh.hu/ internet-címen található
* **Nemzeti Adó- és Vámhivatal**: H-1054 Budapest, Széchenyi u. 2., Telefon: +36-1-428-51-00, +36-40-42-42-42, Fax: +36-1-428-53-82, [www.nav.gov.hu](http://www.nav.gov.hu)
* **Országos Környezetvédelmi, Természetvédelmi és Vízügyi Főfelügyelőség:** H-1016 Budapest, Mészáros u. 58/A., Telefon: +36-1-224-91-00, Fax: +36-1-224-92-62., [www.orszagoszoldhatosag.gov.hu](http://www.orszagoszoldhatosag.gov.hu) internet-címen található
* **Egyenlő Bánásmód Hatóság**: H-1024 Budapest, Margit krt. 85., Telefon: +36-1-336-7843, Fax: +36-1-336-7445, [www.egyenlobanasmod.hu](http://www.egyenlobanasmod.hu) internet-címen található
* **Építésügyi és Örökségvédelmi Hivatal** <http://www.kormanyhivatal.hu/hu/budapest/szakigazgatasi-szervek/epitesugyi-hivatal> internet-címen található
* **illetve fenti hivatalok teljesítés helyszínén található kirendeltségein**

## NYILATKOZATOK, IGAZOLÁSOK JEGYZÉKE

|  |  |
| --- | --- |
| csatolandó dokumentum | oldalszám |
| felolvasólap |  |
| kizáró okokra vonatkozó nyilatkozatok |  |
| Kbt. 66. § (2) bekezdése szerinti ajánlati nyilatkozat |  |
| Kbt. 66. § (4) bekezdése szerinti nyilatkozat a kkv minősítésről |  |
| Kbt. 66. § (6) bekezdése szerinti nyilatkozat alvállalkozókról |  |
| nyilatkozat alkalmasságot igazoló szervezetről, alkalmassági követelmény megjelölése |  |
| alkalmasságot igazoló szervezettel kötött szerződés vagy előszerződés az erőforrások rendelkezésre állásáról |  |
| nyilatkozat alkalmassági feltételeknek való megfelelésről |  |
| aláírási címpéldány vagy aláírás-minta |  |
| nyilatkozat a papír alapú és az elektronikus példány egyezőségéről |  |
| meghatalmazás a nyilatkozatok aláírására (adott esetben) |  |
| változásbejegyzési kérelem és cégbírósági érkeztető igazolás másolata (adott esetben) |  |
| idegen nyelvű iratok felelős fordítása (adott esetben) |  |
| keretszerződés tervezet |  |
| Általános Szerződéses Feltételek |  |
| 1db elektronikus ajánlat |  |
| felhívásban előírt egyéb dokumentumok |  |

## 1. Felolvasólap

**Tárgy: „Telefonos rendszer kiépítése, üzemeltetése és vezetékes távközlési szolgáltatás nyújtása keretszerződés keretében”**

|  |
| --- |
| Ajánlattevő neve: ……………………………………………………………….………….. |
| Székhelye: | ……………………………………………………………………………… |
| Telefon: | ……………………………………………………………………………… |
| Telefax: | ……………………………………………………………………………… |
| e-mail: | ……………………………………………………………………………… |
| adószáma: | ……………………………………………………………………………… |

| **AZ AJÁNLAT ÉRTÉKELÉSRE KERÜLŐ TARTALMI ELEMEI** |
| --- |
| **értékelési résszempont (legalacsonyabb ár)** | **ajánlat** |
| Telefon szolgáltatás havi díja, analóg szám esetén (nettó Ft/hó) | Ft/hó+ÁFA |
| Telefon szolgáltatás havi díja ISDN2, 2 szám esetén (nettó Ft/hó) | Ft/hó+ÁFA |
| Telefon szolgáltatás havi díja ISDN2, 3 szám esetén (nettó Ft/hó) | Ft/hó+ÁFA |
| Telefon szolgáltatás havi díja, 2 db ISDN30, 300 hívószámra megvalósuló szolgáltatás esetén (nettó Ft/hó) | Ft/hó+ÁFA |
| Telefon beszédforgalom helyi percdíja (nettó Ft/perc) | Ft/perc+ÁFA |
| Telefon beszédforgalom helyközi percdíja (nettó Ft/perc) | Ft/perc+ÁFA |
| Telefon beszédforgalom mobil percdíja (nettó Ft/perc) | Ft/perc+ÁFA |
| Telefonközpont havi díja (nettó Ft/hó) | Ft/hó+ÁFA |
| **minőségi részszempontok** |  |
| Havi rendelkezésre állás (%-ban megadva, minimum 95%) | % |
| Ügyfélszolgálat rendelkezésre állása (heti rendelkezésre állási órában megadva, minimum heti 160 óra) | óra |
| Hibaelhárítás megkezdése munkanapokon (a hiba szolgáltató általi észlelésétől, amennyiben a hibát nem a szolgáltató észleli, akkor a hiba bejelentésétől számítva órában megadva, maximum 8 óra) | óra |

Dátum: ………………………….

………………………………

cégszerű aláírás

## 2. Nyilatkozat kizáró okok tekintetében

**(Kbt. 62. § (1) g)-k) és m) pontjai, valamint 67. § (4) bekezdése)**

Alulírott ……………………..…, mint a ……………………………… (Ajánlattevő) cégjegyzésre jogosult képviselője felelősségem tudatában

kijelentem,

hogy a **„Telefonos rendszer kiépítése, üzemeltetése és vezetékes távközlési szolgáltatás nyújtása keretszerződés keretében”** tárgyú közbeszerzési eljárásban az általam képviselt vállalkozással szemben nem állnak fenn a felhívásban előírt, a Kbt. 62. § (1) bekezdés g)-k) és m) pontjaiban meghatározott következő kizáró okok:

g) közbeszerzési eljárásokban való részvételtől a 165. § (2) bekezdés f) pontja alapján jogerősen eltiltásra került, a Közbeszerzési Döntőbizottság vagy - a Közbeszerzési Döntőbizottság határozatának felülvizsgálata esetén - a bíróság által jogerősen megállapított időtartam végéig;

h) korábbi közbeszerzési vagy koncessziós beszerzési eljárásban hamis adatot szolgáltatott vagy hamis nyilatkozatot tett, ezért az eljárásból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

1. az adott eljárásban előírt adatszolgáltatási kötelezettség teljesítése során a valóságnak nem megfelelő adatot szolgáltat (a továbbiakban: hamisadat), illetve hamis adatot tartalmazó nyilatkozatot tesz, vagy a közbeszerzési eljárásban előzetes igazolásként benyújtott nyilatkozata ellenére nem tud eleget tenni az alkalmasságot, a kizáró okokat vagy a 82. § (5) bekezdése szerinti kritériumokat érintő igazolási kötelezettségének (a továbbiakban együtt: hamis nyilatkozat), amennyiben

ia) a hamis adat vagy nyilatkozat érdemben befolyásolja az ajánlatkérőnek a kizárásra, az alkalmasság fennállására, az ajánlat műszaki leírásnak való megfelelőségére vagy az ajánlatok értékelésére vonatkozó döntését, és

ib) a gazdasági szereplő szándékosan szolgáltatott hamis adatot vagy tett hamis nyilatkozatot, vagy az adott helyzetben általában elvárható gondosság mellett egyértelműen fel kellett volna ismernie, hogy az általa szolgáltatott adat a valóságnak, illetve nyilatkozata a rendelkezésére álló igazolások tartalmának nem felel meg;

j) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a közbeszerzési eljárásban, vagy korábbi közbeszerzési vagy koncessziós beszerzési eljárásból ebből az okból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

k) tekintetében a következő feltételek valamelyike megvalósul:

ka) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

kb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pont ra)-rb) vagy rc)-rd) alpontja szerinti tényleges tulajdonosát nem képes megnevezni, vagy

kc) a gazdasági szereplőben közvetetten vagy közvetlenül több mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a kb) alpont szerinti feltétel fennáll.

m) esetében a 25. § szerinti összeférhetetlenségből, illetve a közbeszerzési eljárás előkészítésében való előzetes bevonásból eredő versenytorzulást a gazdasági szereplő kizárásán kívül nem lehet más módon orvosolni.

A **Kbt. 62. § (1) bekezdés kb)** alpontjában foglaltaknak és a 321/2015. (X. 30.) Korm. rendelet 17.§ (1) bekezdésének megfelelően nyilatkozom, hogy az általam képviselt gazdasági szereplő *(****a megfelelő aláhúzandó****):*

*-* olyan társaságnak minősül, amelyet szabályozott tőzsdén jegyeznek,

*-* olyan társaságnak minősül, amelyet nem jegyeznek szabályozott tőzsdén,

Ha az ajánlattevő olyan társaságnak minősül, amelyet nem jegyeznek szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § *r)* pont *ra)-rb)* vagy *rc)-rd)* alpontja szerint definiált valamennyi tényleges tulajdonosa nevének és állandó lakóhelyének bemutatása:

…………………………………………………………………,

………………………………………………………………….

Vagy

nyilatkozom, hogy nincs a pénzmosásról szóló törvény 3. § r) pont ra)-rb) vagy rc)-rd) alpontja szerinti tényleges tulajdonosa az általam képviselt gazdasági szereplőnek.

A 321/2015. (X. 30.) Korm. rendelet 17. § (2) bekezdésének megfelelően nyilatkozom, hogy a szerződés teljesítése során nem veszek igénybe a Kbt. 62. § (1) g)-k) és m) pontjai szerinti kizáró okok hatálya alá tartozó alvállalkozót.

Dátum:

…………………………………….

cégszerű aláírás

## 3. Nyilatkozat a Kbt. 66. § (2), (4), (6) bekezdése tekintetében

Alulírott …………………………………… (Ajánlattevő) cégjegyzésre jogosult képviselője a **„Telefonos rendszer kiépítése, üzemeltetése és vezetékes távközlési szolgáltatás nyújtása keretszerződés keretében”** tárgyú közbeszerzési eljárás alapján megkötött szerződés teljesítése érdekében

1. Nyilatkozom a Kbt. 66. § (6) bekezdés a) pontja alapján, hogy a közbeszerzés tárgyának alábbiakban meghatározott részeivel összefüggésben alvállalkozó(ka)t veszek igénybe[[1]](#footnote-1):

|  |
| --- |
| **A közbeszerzés azon része, amellyel összefüggésben szerződést fog kötni**  |
|  |

2. Nyilatkozom a Kbt. 66. § (6) bekezdés b) pontja alapján, hogy a szerződés teljesítéséhez az alábbi – ajánlattételkor már ismert - alvállalkozó(ka)t kívánom igénybe venni:

|  |
| --- |
| **alvállalkozó megnevezése** |
|  |

3. A Kbt. 66. § (2) bekezdése alapján nyilatkozom, hogy maradéktalanul elfogadom az ajánlattételi felhívás és dokumentáció, valamint az annak részét képező szerződéstervezet feltételeit. A szerződéstervezetben rögzített, a tárgyi feladat ellátásához szükséges kötelezettségeinket maradéktalanul teljesítjük a Felolvasólapon rögzített ár alkalmazásával. Nyilatkozunk, hogy ajánlatunkat az ajánlati kötöttség beálltát követően az ajánlattételi felhívásban megjelölt időpontig fenntartjuk.

Nyilatkozom, hogy nyertességünk esetén a jelen dokumentáció mellékletét képező szerződéstervezet megkötését vállaljuk és azt a szerződésben foglalt a feltételekkel teljesítjük.

Nyilatkozom továbbá a Kbt. 66. § (4) bekezdése szerint, hogy vállalkozásunk

* a kis- és középvállalkozásokról, fejlődésük támogatásáról szóló törvény szerint ……………………………………-vállalkozásnak[[2]](#footnote-2) minősül /
* nem tartozik a kis- és középvállalkozásokról, fejlődésük támogatásáról szóló törvény hatálya alá[[3]](#footnote-3).

Keltezés (helység, év, hónap, nap)

 …...………………………………………..

 (cégszerű aláírás)

**4. MEGHATALMAZÁS**

Alulírott \_\_\_\_\_\_\_\_\_\_\_\_\_\_\_\_\_\_\_\_, mint a(z) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (székhely: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) ajánlattevő/alvállalkozó/ az alkalmasság igazolására igénybe vett más szervezet cégjegyzésre jogosult képviselője ezennel meghatalmazom \_\_\_\_\_\_\_\_\_\_\_\_\_\_\_\_\_\_\_\_ (szig.z.: \_\_\_\_\_\_\_\_\_\_; szül.: \_\_\_\_\_\_\_\_\_\_; an.: \_\_\_\_\_\_\_\_\_\_; lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), hogy a(z) **„Telefonos rendszer kiépítése, üzemeltetése és vezetékes távközlési szolgáltatás nyújtása keretszerződés keretében”** tárgyban készített ajánlatunkat aláírásával lássa el.

Keltezés (helység, év, hónap, nap)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (meghatalmazó cégjegyzésre jogosult (meghatalmazott aláírása)

 képviselőjének aláírása)

Előttünk, mint tanúk előtt:

Aláírás: Aláírás:

Név: Név:

Lakcím: Lakcím:

1. **Nyilatkozat elektronikus és papír alapú példány egyezőségéről**

Alulírott …………………………………… (Ajánlattevő) cégjegyzésre jogosult képviselője a **„Telefonos rendszer kiépítése, üzemeltetése és vezetékes távközlési szolgáltatás nyújtása keretszerződés keretében”** tárgyú közbeszerzési eljárásban nyilatkozom, hogy az általam benyújtott ajánlat papír alapú és elektronikus példánya egymással mindenben szó szerint megegyezik.

Keltezés (helység, év, hónap, nap)

 …...………………………………………..

 (cégszerű aláírás)

1. **REFERENCIANYILATKOZAT VAGY IGAZOLÁS**

**(nem szükséges az ajánlatban csatolni, elegendő az ajánlatkérő Kbt. 69. § (4) bekezdése szerinti külön felhívására benyújtani!)**

Alulírott………………………………………… mint a(z)……………………………….. (székhely:………………………………………) cégjegyzésre jogosult/meghatalmazott képviselője[[4]](#footnote-4) ezennel kijelentem, hogy a(z)……………………………… mint ajánlattevő/ közös ajánlattevő/alvállalkozó/ az alkalmasság igazolására igénybe vett más szervezet[[5]](#footnote-5) legjelentősebb szolgáltatásai a felhívás megküldésétől visszafelé számított három évben az alábbiak:

|  |  |  |  |  |  |
| --- | --- | --- | --- | --- | --- |
| **Szerződést kötő másik fél**(neve, székhelye, elérhetősége) | **Teljesítés helye és ideje** (időtartama, -tól –ig év/hó) | **Szerződés részletes tárgya** | **Ellenszolgáltatás (nettó Ft)** | **Közös ajánlattevőként vagy projekttársaság tagjaként a saját teljesítés %-os mértéke** | **A teljesítés az előírásoknak és a szerződésnek megfelelően történt?** |
|  |  |  |  |  |  |
|  |  |  |  |  |  |
|  |  |  |  |  |  |

Keltezés (helység, év, hónap, nap)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 cégjegyzésre jogosult aláírása

1. **NYILATKOZAT ERŐFORRÁS SZERVEZET BEVONÁSÁRÓL**

Alulírott………ajánlattevő a Kbt. 65. § (7) bekezdése alapján nyilatkozom, hogy az alábbi kapacitást nyújtó szervezet(ek)et kívánjuk igénybe venni[[6]](#footnote-6):

|  |  |
| --- | --- |
| **Kapacitást rendelkezésre bocsátó szervezet (név, cím)** | **Az alkalmassági feltétel, amelynek igazolásához a kapacitást nyújtó szervezet erőforrására támaszkodik** |
|  |  |
|  |  |

*Felhívjuk a figyelmet, hogy a szakemberek - azok végzettségére, képzettségére - rendelkezésre állására vonatkozó követelmény, valamint a releváns szakmai tapasztalatot igazoló referenciákra vonatkozó követelmény teljesítésének igazolására az ajánlattevő csak akkor veheti igénybe más szervezet kapacitásait, ha az adott szervezet valósítja meg azt a szolgáltatást, amelyhez e kapacitásokra szükség van. A Kbt. 65. § (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A Kbt. 65. § (7) bekezdés szerint csatolandó kötelezettségvállalásnak ezt kell alátámasztania.*

Keltezés (helység, év, hónap, nap)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sajátkezű aláírás)

1. **ERŐFORRÁS SZERVEZET ÉS AZ AJÁNLATTEVŐ KÖZÖTTI SZERZŐDÉS VAGY ELŐSZERZŐDÉS**, **amelyben az erőforrás szervezet kötelezettséget vállal, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.**

**(Kbt. 65. § (7) bekezdése alapján)**

1. **ALÁÍRÁSI CÍMPÉLDÁNY VAGY ALÁÍRÁSMINTA**

**10. Folyamatban lévő változásbejegyzés esetén a változásbejegyzési kérelem és a cégbírósági érkeztető igazolás másolata**

1. **Nyilatkozat alkalmassági feltételeknek való megfelelésről**

Alulírott …………………………………… (Ajánlattevő) cégjegyzésre jogosult képviselője a **„Telefonos rendszer kiépítése, üzemeltetése és vezetékes távközlési szolgáltatás nyújtása keretszerződés keretében”** tárgyú közbeszerzési eljárásban nyilatkozom, hogy cégünk vonatkozásában maradéktalanul teljesülnek a felhívásban előírt műszaki-szakmai alkalmassági követelmények. Vállalom, hogy az ajánlatkérő Kbt. 69. § (4) bekezdése szerinti felhívására igazolom az alkalmassági követelmények fennállását a felhívásban előírtaknak megfelelően.

Keltezés (helység, év, hónap, nap)

 …...………………………………………..

 (cégszerű aláírás)

1. **Keretszerződés tervezet és a Szolgáltató ÁSZF-je**

**Sem az ajánlattevő által csatolt szerződéstervezet, sem az ajánlattevő ÁSZF-je nem lehet ellentétes a jelen közbeszerzési dokumentumokban szereplő szerződéses feltételekkel, ellenkező esetben az ajánlat érvénytelen!**

**IV. A SZOLGÁLTATÁSI KERETSZERZŐDÉS FELTÉTELEI**

**Az ajánlattevő által csatolandó keretszerződés tervezetnek tartalmaznia kell kötelezően az alábbiakat:**

**A keretszerződéses jellegre hivatkozás, a keretszerződés részletes tárgya és időtartama (2016. június 01. napjától kezdődően 36 hónapos, határozott időtartam), a keretösszeg (54 000 000 Ft+ÁFA), a szerződés tárgyát képező szolgáltatások részletes felsorolása, a teljesítés helye, a megajánlott ellenszolgáltatások, díjak nettó összegét a felolvasó lap szerint!**

**A szerződéstervezetnek tartalmaznia kell továbbá az alábbiakat:**

**Fizetési feltételek**

Megrendelő a kifizetéseket az adózás rendjéről szóló 2003. évi XCII. törvény (Art.) 36/A. § rendelkezéseinek figyelembevételével teljesíti.

Késedelmes fizetés esetén Szolgáltató jogosult a Polgári Törvénykönyvről szóló 2013. évi V. törvény 6:155. § szerint késedelmi kamat felszámítására. Megrendelő kijelenti, hogy szerződő hatóságnak minősül.

Az esedékes szolgáltatási díjat Megrendelő a havi részszámla kézhezvételétől számított 30 napon belül egyenlíti ki a Szolgáltató ………… Banknál vezetett ……….. számú bankszámlájára történő átutalással a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdése és a Kbt. 135. § (1) és (5) bekezdése szerint.

Szolgáltató az előfizetési díjat havonta előre, míg a forgalmi díjat a tárgyhónapot követően utólag jogosult kiszámlázni. Szolgáltató havonta 2 számla benyújtására jogosult.

A tárgyhónapot követő 5. munkanap végéig a Szolgáltató átadja az előző havi teljes díjszámlálási adatsort a Megrendelő részére.

A kifizetésre irányadó az általános forgalmi adóról szóló 2007. évi CXXVII. törvény 58. §-a, így az abban foglaltak megfelelően alkalmazandóak. Az áfa megállapítására a mindenkor hatályos ÁFA törvény rendelkezései az irányadóak.

A szerződés és a kifizetések pénzneme: HUF.

A teljesítést igazoló okiratok, valamint az adott havi rendelkezésre állási kimutatás a számla kötelező mellékletét képezik.

Szolgáltató kijelenti, hogy a Kbt. 136. § (1) bekezdése értelmében nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) pontja szerinti feltételeknek nem megfelelő társaság tekintetében merülnek fel, és melyek a szolgáltató adóköteles jövedelmének csökkentésére alkalmasak, illetve szolgáltató kijelenti, hogy a szerződés teljesítésének teljes időtartama alatt tulajdonosi szerkezetét a megrendelő számára megismerhetővé teszi és a Kbt. 143. § (3) bekezdése szerinti ügyletekről a megrendelőt haladéktalanul értesíti.

**Alvállalkozókra vonatkozó rendelkezések, jogutódlás:**

A szerződésnek tartalmaznia kell a szolgáltató által a szerződés teljesítéséhez igénybe venni kívánt alvállalkozók megnevezését, valamint a szolgáltató nyilatkozatát, hogy az általa a teljesítésbe bevont alvállalkozók nem állnak kizáró ok hatálya alatt. Szolgáltató kijelenti, hogy a szerződés teljesítésének időtartama alatt minden további teljesítésbe bevonni kívánt alvállalkozót előzetesen bejelent a Megrendelőnek és a bejelentéssel egyidejűleg nyilatkozik arról, hogy az általa a teljesítésbe bevonni kívánt alvállalkozók nem állnak kizáró ok hatálya alatt.

Szolgáltató köteles bevonni a teljesítésbe az alkalmasságának igazolásában részt vett szervezetet vagy személyt, szakembert.

Az alvállalkozói teljesítés összesített aránya nem haladhatja meg a Szolgáltató saját teljesítésének arányát.

A teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.

Szolgáltató a jogosan igénybe vett alvállalkozókért úgy felel, mintha a munkát maga végezte volna el, míg alvállalkozó jogosulatlan igénybevétele esetén felelős minden olyan kárért is, amely, anélkül nem következett volna be.

 A Szolgáltató személyében bekövetkező jogutódlásra a Kbt. 139. §-a az irányadó.

**Szerződést megerősítő biztosítékok**

Késedelemnek tekintendő, ha a szolgáltató – olyan okból, amelyért felelős – nem kezdi meg a hibaelhárítást az általa megajánlott időn belül. Késedelmes teljesítés esetén a kötbér mértéke a késedelmes teljesítéssel érintett minden megkezdett órára nettó 30.000 Ft. Megrendelő a késedelmi kötbért a szerződés időtartama alatt összesen maximum 20 óra erejéig érvényesíti, azt követően a meghiúsulási kötbér szabályai irányadóak.

A teljesítés olyan okból történő meghiúsulása esetén, amelyért a szolgáltató felelős, a szolgáltató meghiúsulási kötbért köteles fizetni, amelynek mértéke a nettó havi átalánydíjnak a határozott időtartam lejártáig vagy a keretösszeg eléréséig számított együttes összege.

Szolgáltató minden naptári hónapra köteles kimutatást készíteni a rendelkezésre állásról.

Hibás teljesítésnek minősül, ha a Szolgáltató – olyan okból, amelyért felelős – nem biztosítja az általa megajánlott %-os mértékű rendelkezésre állást.

A kötbér alapja a csökkent rendelkezésre állású eszköz havi bérleti díja. A kötbér mértéke: amennyiben az a megajánlotthoz képest 3%-on belüli az eltérés, az esetben 50 %, 3 %-os eltérésen felül 100 %. Megrendelő a kötbért legfeljebb 3 havi bérleti díj erejéig érvényesíti, ezt követően a meghiúsulás szabályai az irányadóak.

Hibás teljesítésnek minősül továbbá, ha a szolgáltató – olyan okból, amelyért felelős – nem biztosítja az ügyfélszolgálat általa megajánlott mértékű heti rendelkezésre állását. A kötbért megrendelő minden a megajánlotthoz képest kiesett rendelkezésre állási órára érvényesíti. A kötbér mértéke nettó 30.000 Ft/óra. Megrendelő a késedelmi kötbért a szerződés időtartama alatt összesen maximum 20 óra erejéig érvényesíti, azt követően a meghiúsulási kötbér szabályai irányadóak.

Megrendelő fenntartja a jogát, hogy a kötbért meghaladó kárát a Szolgáltatóval szemben érvényesítse.

**Kapcsolattartók adatai, teljesítés igazoló személye**

**A keretszerződés megszűnésének és megszüntetésének eseteit, így különösen az alábbiakat:**

A jelen keretszerződés megszűnik:

1. a határozott idő lejártával,
2. bármelyik fél azonnali hatályú felmondásával, a másik fél súlyos szerződésszegése esetén,
3. bármelyik fél jogutód nélküli megszűnésével,
4. a keretösszeg kimerülésével,
5. a Kbt. 143. §-ában meghatározott egyéb esetekben.

A szerződés megszűnésekor a Szerződő Felek kötelesek egymással elszámolni. A keretszerződés megszűnése esetén az eseti megrendelések is hatályukat vesztik.

A Megrendelő jogosult és egyben köteles a szerződést felmondani a Kbt. 143. § (3) bekezdése értelmében - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* + 1. a Szolgáltatóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel,

b) a Szolgáltató közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Ezen pontban foglaltak szerinti felmondás esetén Szolgáltató a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

**Valamint az alábbi rendelkezéseket:**

A jelen keretszerződést a Szerződő Felek csak közös megegyezéssel, írásban, és a Kbt. 141. §-ának rendelkezéseire figyelemmel módosíthatják.

Szolgáltató tudomásul veszi, hogy a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé kell tennie.

Az irányadó jogszabályokat, így a Polgári Törvénykönyvről szóló 2013. évi V. törvény és a közbeszerzésekről szóló 2015. évi CXLIII. törvényt.

Arra való hivatkozást, hogy a keretszerződés elválaszthatatlan mellékletét képezi – külön fizikai csatolás nélkül is – a szerződéskötést megelőző közbeszerzési eljárás teljes iratanyaga.

A keretszerződés 2016. június 01. napján lép hatályba kitételt.

A keretszerződés tervezetnek tartalmaznia kell, hogy amennyiben a Szolgáltató ÁSZF-je ellentétes a keretszerződésben foglaltakkal, úgy a keretszerződésben foglaltak az irányadóak és az ÁSZF ezzel ellentétes rendelkezései hatálytalanok. Amennyiben a keretszerződés vagy az ÁSZF valamely rendelkezése a Kbt-be, Ptk-ba vagy egyéb vonatkozó hatályos jogszabályba ütközik, vagy ellentétes a szerződéskötést megelőző közbeszerzési eljárás bármely dokumentumával, úgy a keretszerződés vagy ÁSZF ezen rendelkezése hatálytalan.

**A keretszerződésnek tartalmaznia kell valamennyi megajánlást, így a rendelkezésre állásra, hibaelhárítás megkezdésére vonatkozó megajánlást is.**

**A keretszerződés 1. sz. mellékletét képezi a Megrendelő által a közbeszerzési eljárásban kiadott műszaki leírás.**

**A keretszerződés 2. sz. mellékletét képezi a Szolgáltató hatályos ÁSZF-je.**

**V. MŰSZAKI LEÍRÁS**

(külön file-ban mellékelve)

1. Amennyiben nem kíván igénybe venni, úgy írja be, hogy „Nem kíván igénybe venni” [↑](#footnote-ref-1)
2. mikro-, kis- vagy középvállalkozás a 2004. évi XXXIV. törvény meghatározásai szerint – a megfelelő választ a jogszabály rendelkezéseinek tanulmányozását követően kérjük megadni. [↑](#footnote-ref-2)
3. A nem alkalmazandó szövegrészt kérjük törölni. [↑](#footnote-ref-3)
4. Kérjük a nyilatkozatot aláíró személye szerint a megfelelő részt aláhúzni! [↑](#footnote-ref-4)
5. A nyilatkozattevő személye szerint a megfelelő rész aláhúzandó! Maximum 2 referenciából származhat az alkalmassági minimumkövetelménynek való megfelelés! [↑](#footnote-ref-5)
6. Amennyiben nem kíván igénybe venni, úgy írja be, hogy „Nem kíván igénybe venni” [↑](#footnote-ref-6)